b'\n_START_ARTICLE_\nKansa Indijanci\n_START_SECTION_\nIme\n_START_PARAGRAPH_\nIme Kansa, javlja se u vi\xc5\xa1e sli\xc4\x8dnih oblika a u Siouan jeziku zna\xc4\x8di " South Wind People," \xc4\x8desto puta skra\xc4\x8divano u Kaw. Njihovo vlastito ime za sebe je H\xc3\xbata\xc3\xb1ga. Njihovi bli\xc5\xbei i dalji susjedi nazivali su ih raznim imenima. Kod Indijanaca Comanche nazivani su po svome na\xc4\x8dinu \xc4\x8de\xc5\xa1ljanja, sli\xc4\x8dno kao kod Vrana, imenom "without a lock of hair on the forehead," ili u comanche jeziku M\xc3\xb3htawas. Oni su poznati i u Coronadovima pri\xc4\x8dama kao Guaes ,a od ostalih naziva zabilje\xc5\xbeeni su Ukase (Fox Indijanci) i Al\xc3\xa4h\xc3\xb3, kod plemena Kiowa.\n_START_SECTION_\nPovijest\n_START_PARAGRAPH_\nKanse su najsrodniji sa plemenom Osage sa kojima su zajedno negdje do 1500. \xc5\xbeivjeli u dolinama Wabasha i Ohaja sa ostalim plemenima grupe Dhegiha. Negdje 1500. dolazi do cijepanja Dhegiha od kojih se odvajaju preci dana\xc5\xa1njih Omaha. Kanse su se odvajanjem od Osed\xc5\xbea nastanili na u\xc5\xa1\xc4\x87u rijeke Kansas, i mogu\xc4\x87e su pleme koje 1541 susre\xc4\x87e Coronadovi ljudi nazivaju\xc4\x87i ih Guasco. Sljede\xc4\x87e godine, 1542., otac Juan de Padilla vra\xc4\x87a se u Kansas kako bi pokrstio Indijance, ali ga ovi ubiju. Tijekom 17. stolje\xc4\x87a postaju aktivni Francuzi koji 1686 podi\xc5\xbeu Arkansas Post, da bi 1693 do\xc5\xa1lo do aktivnije trgovine sa Indijancima koja se nastavlja i u 18. stolje\xc4\x87e. Etienne Venyard Sieur de Bourgmont 1724. uspostavlja trgova\xc4\x8dke kontakte sa Kansa Indijancima na podru\xc4\x8dju dana\xc5\xa1njeg okruga Doniphan. Susreti izgleda nisu uvijek bili miroljubivi, ili je dolazilo do konflikata, jer 1725 Kanse su razorili Fort Orleans. Ne\xc5\xa1to prije dolaska Lewisa i Clarka, to\xc4\x8dnije 1795., obitelj Chouteau zapo\xc4\x8dinje trgovinu krznom sa Kansama. Ulaskom u 19. stolje\xc4\x87e Kanse \xc4\x87e uskoro izgubiti zemlju. Ve\xc4\x87 1832. plemena Kickapoo, Potawatomi, Kaskaskia, Peoria, Wea i Piankashaw preseljena su u Kansas ,gdje se za njih otvaraju rzervati. Ve\xc4\x87 4 godine kasnije (1836) preseljena su i plemena Sac, Fox i Iowa, 1840. Indijanci Miami i 1843 pleme Wyandot, koje je obitavalo uz Velika Jezera. Indijanci su smetnja bijelim naseljenicima pa se plemena preseljavaju iz raznih krajeva dana\xc5\xa1njeg SAD-a, prete\xc5\xbeito na podru\xc4\x8dje koje je prozvano Indian Territory, danas Oklahoma. Pleme Kansa 1846. silom prepu\xc5\xa1ta 2,000,000 akara svoje zemlje SAD-u a oni su prewseljeni jugoisto\xc4\x8dno od Council Grovea, gdje ostaju do 1873. kada prodaju rezervat i kupuju zemlju u Oklahomi, u blizini plemena Osage.\n_START_SECTION_\nEtnografija\n_START_PARAGRAPH_\nKansa Indijanci su jedno od prerijskih plemena koje se osim lovom na bizone bavilo i farmerskim poslovima. Poglavice kod Kansa isprvo su se birali po svojoj mudrosti i hrabrosti, kasnije ovaj \xc4\x8din postaje nasljedan. Nasmbe su bile \xc4\x8dunjastog oblika, ponekad je u jednoj ovakvoj kolibi moglo \xc5\xbeivjeti i dvije do tri obitelji. Reguliranje porijekla, naslje\xc4\x91ivanja i stupanja u brak identi\xc4\x8dni su kao i kod plemena Ponca, drugog Dhegiha plemena. Morgan Kanse smatra \'najdivljijim\' plemenom domorodaca Sjeverne Amerike, ali istovremeno i veoma inteligentnim i zanimljivim po svojim obi\xc4\x8dajima. Kod Kansa nalazimo obi\xc4\x8daje jedenja pasjeg mesa. Prije nego \xc5\xa1to bi polazili u rat, ka\xc5\xbee James George Frazer, prire\xc4\x91ivali su u poglavi\xc4\x8dinoj kolibi gozbe \xc4\x8dije je glavno jelo bilo pasje meso. Pas po mi\xc5\xa1ljenu Kansa, mora uliti u hrabrost u onoga tko jede njegovo meso, jer pas \xc4\x87e se za svoga gospodara boriti do posljednje kapi krvi. Ovakav oblik magije kod Kansa nazivamo prijenosna magija. Morgan kod Kansa nalazi 14 klanova a on je je egzogaman i patrilinearan, to su: 1. Jelen (Ta-ke-ka-she\xe2\x80\x99-ga; Deer). 2. Medvjed (Sin\xe2\x80\x99-ja-ye-ga; Bear). 3. Bizon (Mo-e\xe2\x80\x99-kwe ah ha; Buffalo). 4. Orao bijeli {Hu-e\xe2\x80\x99-ya; Eagle (white)}. 5. Orao crni {Hun-go tin\xe2\x80\x99-ga; Eagle (black)}. 6. Patak (Me-ha-shun\xe2\x80\x99-ga; Duck). 7. Sjeverni jelen (0\xe2\x80\x99-ps; Elk). 8. Rakun (Me-ka\xe2\x80\x99; Raccoon). 9. Prerijski vuk (Sho\xe2\x80\x99-ma-koo-sa; Prairie Wolf). 10. Kornja\xc4\x8da (Do-ha-kel\xe2\x80\x99-ya; Turtle). 11. Zemlja (Mo-e\xe2\x80\x99 ka-ne ka\xe2\x80\x99-she ga; Earth). 12. Jelenov rep (Da-sin-ja-ha-ga; Deer Tail). 13. \xc5\xa0ator (Ic\xe2\x80\x99-ha she; Tent). 14. Grom (Lo ne\xe2\x80\x99-ka-she-ga; Thunder).'